21977A0118(05)



SPORAZUM O SURADNJI

između Europske ekonomske zajednice i Sirijske Arapske Republike

NJEGOVO VELIČANSTVO KRALJ BELGIJANACA,

NJEZINO VELIČANSTVO KRALJICA DANSKE,

PREDSJEDNIK SAVEZNE REPUBLIKE NJEMAČKE,

PREDSJEDNIK FRANCUSKE REPUBLIKE,

PREDSJEDNIK IRSKE,

PREDSJEDNIK TALIJANSKE REPUBLIKE,

NJEGOVO KRALJEVSKO VISOČANSTVO VELIKI VOJVODA LUKSEMBURŠKI,

NJEZINO VELIČANSTVO KRALJICA NIZOZEMSKE,

NJEZINO VELIČANSTVO KRALJICA UJEDINJENE KRALJEVINE VELIKE BRITANIJE I SJEVERNE IRSKE,

i

VIJEĆE EUROPSKIH ZAJEDNICA,

s jedne strane, i

PREDSJEDNIK SIRIJSKE ARAPSKE REPUBLIKE,

s druge strane,

PREAMBULA

ŽELEĆI pokazati zajedničku želju da se održe i ojačaju njihovi prijateljski odnosi u skladu s načelima Povelje Ujedinjenih naroda,

ODLUČNI da uspostave sveobuhvatnu suradnju koja će doprinijeti gospodarskom i društvenom razvoju i pomoći jačanju odnosa između Zajednice i Sirije,

ODLUČNI da promiču, uzimajući u obzir odgovarajuće razine vlastitog razvitka, gospodarsku i trgovinsku suradnju između Zajednice i Sirije te da pruže čvrste temelje za to, u skladu s vlastitim međunarodnim obvezama,

ODLUČNI da uspostave novi model odnosa između razvijenih zemalja i zemalja u razvoju, u skladu s težnjama međunarodne zajednice za pravednijim i uravnoteženijim gospodarskim poretkom,

NJEGOVO VELIČANSTVO KRALJ BELGIJANACA:

Renaat VAN ELSLANDE,

ministar vanjskih poslova;

NJEZINO VELIČANSTVO KRALJICA DANSKE:

Jens CHRISTENSEN,

veleposlanik,

stalni podtajnik;

PREDSJEDNIK SAVEZNE REPUBLIKE NJEMAČKE:

Hans-Dietrich GENSCHER,

savezni ministar vanjskih poslova;

PREDSJEDNIK FRANCUSKE REPUBLIKE:

Louis de GUIRINGAUD,

ministar vanjskih poslova;

PREDSJEDNIK IRSKE:

Garret FITZGERALD,

ministar vanjskih poslova;

PREDSJEDNIK TALIJANSKE REPUBLIKE:

Arnaldo FORLANI,

ministar vanjskih poslova;

NJEGOVO KRALJEVSKO VISOČANSTVO VELIKI VOJVODA LUKSEMBURŠKI:

Gaston THORN,

predsjednik i ministar vanjskih poslova Vlade Velikog Vojvodstva Luksemburga;

NJEZINO VELIČANSTVO KRALJICA NIZOZEMSKE:

Max van der STOEL,

ministar vanjskih poslova Kraljevine Nizozemske;

NJEZINO VELIČANSTVO KRALJICA UJEDINJENE KRALJEVINE VELIKE BRITANIJE I SJEVERNE IRSKE:

Anthony CROSLAND, zastupnik u parlamentu,

ministar vanjskih poslova i za poslove Commonwealtha Ujedinjene Kraljevine Velike Britanije i Sjeverne Irske;

VIJEĆE EUROPSKIH ZAJEDNICA:

Anthony CROSLAND, zastupnik u parlamentu,

ad hoc predsjednik Vijeća Europskih zajednica,

ministar vanjskih poslova i za poslove Commonwealtha Ujedinjene Kraljevine Velike Britanije i Sjeverne Irske;

Claude CHEYSSON,

član Komisije Europskih zajednica;

PREDSJEDNIK SIRIJSKE ARAPSKE REPUBLIKE:

Mohammed IMADI,

ministar gospodarstva i vanjske trgovine.

Članak 1.

Predmet je ovog Sporazuma između Zajednice i Sirije promicanje sveobuhvatne suradnje između ugovornih stranaka radi doprinošenja gospodarskom i društvenom razvoju Sirije te jačanju odnosa između stranaka. S tim se u vezi usvajaju i provode odredbe i mjere na području gospodarske, tehničke i financijske suradnje te trgovine.

GLAVA I.

GOSPODARSKA, TEHNIČKA I FINANCIJSKA SURADNJA

Članak 2.

Zajednica i Sirija uspostavljaju suradnju s ciljem doprinošenja razvoju Sirije na temelju nastojanja koja nadopunjuju ona koja je ostvarila Sirija sama, kao i jačanja postojećih gospodarskih veza na što je moguće široj osnovi na uzajamnu korist stranaka.

Članak 3.

Radi ostvarivanja suradnje navedene u članku 2. posebno se vodi računa o sljedećem:

Članak 4.

1. Svrha suradnje između Zajednice i Sirije je promicanje, posebno:

2. Ugovorne stranke mogu odlučiti o daljnjim područjima suradnje.

Članak 5.

1. Vijeće za suradnju redovito utvrđuje smjernice suradnje radi postizanja ciljeva navedenih u Sporazumu.

2. Vijeće za suradnju odgovorno je za iznalaženje načina i sredstava za uspostavljanje suradnje na područjima navedenim u članku 4. U tu se svrhu ovlašćuje za donošenje odluka.

Članak 6.

Zajednica sudjeluje u financiranju svih mjera za promicanje razvoja Sirije pod uvjetima utvrđenim u Protokolu 1. o tehničkoj i financijskoj suradnji, pri čemu se vodi računa o mogućnostima koje nudi trostrana suradnja.

Članak 7.

Ugovorne stranke omogućuju ispravno provođenje suradnje i investicijskih ugovora koji su u interesu obiju stranaka i koji pripadaju okviru Sporazuma.

GLAVA II.

TRGOVINSKA SURADNJA

Članak 8.

Na području trgovine predmet ovog Sporazuma je promicanje trgovine između ugovornih stranaka, vodeći računa o njihovim odgovarajućim razinama razvoja i o potrebi da se osigura bolja ravnoteža u njihovoj trgovini, s namjerom povećanja stope rasta trgovine Sirije i poboljšanja uvjeta pristupa njezinih proizvoda tržištu Zajednice.

A. Industrijski proizvodi

Članak 9.

Podložno odredbama članaka 13., 14. i 16., carinske pristojbe i davanja s istovrsnim učinkom na uvoz proizvoda porijeklom iz Sirije u Zajednicu, osim onih koji su navedeni u Prilogu II. Ugovoru o osnivanju Europske ekonomske zajednice te osim onih koji su navedeni u Prilogu A, ukidaju se u skladu sa sljedećim vremenskim rasporedom:

Članak 10.

1. Za svaki su proizvod osnovne pristojbe na koje se primjenjuju smanjenja predviđena člankom 9. sljedeće:

2. Smanjene se pristojbe, izračunane u skladu s člankom 9., primjenjuju zaokružene na prvu decimalu.

Podložno uvjetu da Zajednica primjenjuje članak 39. stavak 5. Akta o uvjetima pristupanja i prilagodbi Ugovorima od 22. siječnja 1972., u vezi s posebnim pristojbama ili posebnim dijelom mješovitih pristojbi u carinskim tarifama Irske i Ujedinjene Kraljevine, primjenjuje se članak 9., zaokruživanjem na četvrtu decimalu.

Članak 11.

1. U slučaju carinskih pristojbi koje sadrže zaštitni dio i fiskalni dio, članak 9. primjenjuje se na zaštitni dio.

2. Ujedinjena Kraljevina zamjenjuje carinske pristojbe fiskalne prirode i fiskalni dio takvih pristojbi unutrašnjim porezom, u skladu s člankom 38. Akta o uvjetima pristupanja i prilagodbi Ugovorima navedenim u članku 10.

Članak 12.

Količinska ograničenja na uvoz proizvoda koji su porijeklom iz Sirije u Zajednicu, osim onih koji su navedeni u Prilogu II. Ugovoru o osnivanju Europske ekonomske zajednice, uklanjaju se na dan stupanja na snagu Sporazuma te se ukidaju mjere s istovrsnim učinkom kao i količinska ograničenja na uvoz, na dan stupanja na snagu Sporazuma.

Članak 13.

Mjere predviđene člankom 1. Protokola 7. Akta o uvjetima pristupanja i prilagodbi ugovorima navedenima u članku 10., u vezi s uvozom motornih vozila i industrije sklapanja motornih vozila u Irskoj, važe za Siriju.

Članak 14.

1. Uvoz sljedećih proizvoda podliježe godišnjim gornjim granicama iznad kojih se carinske pristojbe koje su se stvarno primjenjivale za treće zemlje mogu ponovno uvesti, u skladu sa stavcima 2. do 6., pri čemu je za svaki slučaj naznačena gornja granica koja je utvrđena za godinu stupanja na snagu Sporazuma:

2. Od sljedeće se godine gornje granice naznačene u stavku 1. godišnje podižu za 5 %.

3. Za proizvode koji, u okviru Zajedničke carinske tarife, pripadaju pod tarifni broj 28.40 B II. (fosfati, uključujući polifosfate, osim amonijaka), 31.03 (mineralna ili kemijska gnojiva, fosfatna), nekadašnji 31.05 (smjese za gnojivo koje sadrže fosfate), 55.05 (pamučna pređa, koja nije stavljena u maloprodaju), i Poglavlje 76. (aluminij) Zajedničke carinske tarife, Zajednica zadržava pravo uvođenja gornjih granica.

4. Kad se dosegne gornja granica utvrđena za uvoz proizvoda obuhvaćenih ovim člankom, carinske pristojbe koje su se stvarno primjenjivale u vezi trećih zemalja mogu se ponovno uvesti za uvoz proizvoda o kojima je riječ do kraja kalendarske godine.

5. Kad uvoz u Zajednicu proizvoda koji podliježu gornjim granicama dosegne 75 % utvrđene razine, Zajednica izvješćuje Vijeće za suradnju.

6. Gornje granice predviđene ovim člankom ukidaju se najkasnije 31. prosinca 1979.

Članak 15.

1. Zajednica zadržava pravo izmjene dogovora koji se odnose na naftne proizvode koji, u okviru Zajedničke carinske tarife, spadaju pod tarifne brojeve 27.10, 27.11 A i B I, 27.12, 27.13 B i 27.14:

2. U tom slučaju Zajednica osigurava da pri uvozu ovih proizvoda važe pogodnosti jednake onima koje su predviđene ovim Sporazumom.

Za primjenu ovog stavka se u okviru Vijeća za suradnju održava savjetovanje na zahtjev druge stranke.

3. Podložno stavku 1., ovaj Sporazum ne utječe na netarifne propise koji se odnose na uvoz naftnih proizvoda.

Članak 16.

Za robu koja nastaje preradom poljoprivrednih proizvoda navedenih u Prilogu B, ograničenja navedena u članku 9. primjenjuju se na nepromjenljivi dio davanja koji se obračunava pri uvozu tih proizvoda u Zajednicu.

B. Poljoprivredni proizvodi

Članak 17.

Carinske pristojbe na uvoz u Zajednicu sljedećih proizvoda porijeklom iz Sirije smanjuju se za stope navedene za svakog od njih:

Članak 18.

Carinske pristojbe na uvoz u Zajednicu sljedećih proizvoda porijeklom iz Sirije primjenjuju se po sljedećim stopama:

Članak 19.

1. Stope ograničenja iz članka 17. odnose se na carinske pristojbe koje se stvarno primjenjuju u odnosu na treće zemlje.

2. Međutim, pristojbe koje proizlaze iz ograničenja koja su provele Danska, Irska i Ujedinjena Kraljevina, ni u kojem slučaju ne smiju biti niže od onih koje navedene zemlje primjenjuju na Zajednicu kako je bila izvorno sastavljena.

3. Odstupajući od stavka 1., ako njegova primjena privremeno dovede do otklona tarifnih stopa od prilagođavanja konačnoj pristojbi, Danska, Irska i Ujedinjena Kraljevina mogu zadržati svoje pristojbe dok se razina tih pristojbi ne dosegne naknadnim usklađivanjem, ili mogu primijeniti davanja koja proizađu iz naknadnog usklađivanja čim pomaci tarifnih stopa dosegnu ili pređu navedenu razinu.

4. Smanjene pristojbe, izračunane u skladu s člankom 17., zaokružuju se na prvu decimalu.

Međutim, podložno uvjetu da Zajednica primjeni članak 39. stavak 5. Akta o uvjetima pristupanja i prilagodbi ugovorima navedenima u članku 10., u pogledu posebnih pristojbi ili posebnog dijela mješovitih pristojbi u carinskim tarifama Irske i Ujedinjene Kraljevine, smanjene pristojbe zaokružuju se na četiri decimale.

Članak 20.

1. Ako se kao rezultat provedbe njezine poljoprivredne politike uvedu posebni propisi ili izmijene postojeći propisi, ili ako se odredbe o provedbi njezine poljoprivredne politike izmijene ili razviju, Zajednica može izmijeniti odredbe utvrđene Sporazumom koje se tiču proizvoda o kojima je riječ.

U takvim slučajevima Zajednica na odgovarajući način vodi računa o interesima Sirije.

2. Ako pri primjeni stavka 1. Zajednica izmijeni mjere utvrđene ovim Sporazumom za proizvode obuhvaćene Prilogom II. Ugovoru o osnivanju Europske ekonomske zajednice, ona pri uvozu proizvoda porijeklom iz Sirije mora odobriti pogodnosti koje su usporedive s onima koje su predviđene ovim Sporazumom.

3. Primjena ovoga članka može biti predmet savjetovanja u Zajedničkom odboru.

C. Zajedničke odredbe

Članak 21.

1. Proizvodi porijeklom iz Sirije, na koje se odnosi ovaj Sporazum, pri uvozu u Zajednicu ne smiju uživati veće pogodnosti od onih koje države članice primjenjuju među sobom.

2. Radi primjene stavka 1., ne vodi se računa o carinskim pristojbama i davanjima s istovrsnim učinkom kao što je ona, koji proizlazi iz primjene članaka 32., 36. i 59. Akta o uvjetima pristupanja i prilagodbi ugovorima navedenima u članku 10.

Članak 22.

1. Podložno posebnim odredbama koje se odnose na trgovinu pograničnom zonom, Sirija Zajednici na području trgovine odobrava tretman koji nije manje povlašten od tretmana najpovlaštenije države.

2. Stavak 1. ne primjenjuje se u slučaju održavanja ili uspostavljanja carinskih unija ili područja slobodne trgovine.

3. Nadalje, Sirija može odstupiti od odredaba stavka 1. u slučaju mjera donesenih s ciljem regionalnoga gospodarskog povezivanja ili mjera koje idu u korist zemalja u razvoju. Zajednicu se obavješćuje o tim mjerama.

Članak 23.

1. Ugovorne stranke pri potpisivanju ovog Sporazuma obavješćuju jedna drugu o odredbama koje primjenjuju u okviru svojih trgovinskih dogovora.

2. Sirija ima pravo uvesti u svoje trgovinske dogovore sa Zajednicom nove carinske pristojbe ili davanja s istovrsnim učinkom i nova količinska ograničenja ili mjere s istovrsnim učinkom i povećati pristojbe i količinska ograničenja ili davanja ili mjere s istovrsnim učinkom koje se primjenjuju na proizvode porijeklom iz Zajednice, ili koji ulaze u Zajednicu, kada su takve mjere neophodne zbog industrijalizacije i razvojnih zahtjeva Sirije. Zajednicu se obavješćuje o tim mjerama.

Na zahtjev ugovorne stranke, za primjenu navedenih mjera održavaju se savjetovanja u okviru Vijeća za suradnju.

Članak 24.

Ako Sirija primjenjuje količinska ograničenja u obliku kvota za dani prooizvod, u skladu s vlastitim zakonodavstvom, ona se prema Zajednici odnosi kao prema jednom tijelu.

Članak 25.

Prilikom preispitivanja predviđenih člankom 44. Sporazuma, ugovorne stranke traže prilike za napredak prema uklanjanju prepreka za trgovinu, uzimajući u obzir osnovne razvojne zahtjeve Sirije.

Članak 26.

Za potrebe provedbe ove glave, Protokolom 2. ovog Sporazuma utvrđuju se pravila o podrijetlu.

Članak 27.

U slučaju promjena nomenklature carinskih tarifa ugovornih stranaka koje utječu na proizvode navedene u ovom Sporazumu, Vijeće za suradnju može prilagoditi tarifnu nomenklaturu navedenih proizvoda kako bi se uskladili s takvim izmjenama.

Članak 28.

Ugovorne se stranke suzdržavaju od svih mjera ili postupaka unutarnje fiskalne prirode koje, izravno ili posredno, dovode do diskriminacije između proizvoda jedne ugovorne stranke i sličnih proizvoda porijeklom s državnog područja druge ugovorne stranke.

Za proizvode koji se izvoze na državno područje jedne od ugovornih stranaka ne smije se koristiti povrat domaćih poreza povrh iznosa izravnog ili posrednog oporezivanja koje vrijedi za njih.

Članak 29.

Plaćanja koja se odnose na trgovinske transakcije izvršene u skladu s pravilima o vanjskoj trgovini i deviznim pravilima te prijenosi tih plaćanja u državu članicu Zajednice, u kojoj boravi vjerovnik, ili u Siriju, oslobođena su svih ograničenja.

Članak 30.

Sporazumom se ne dovode u pitanje zabrane ili ograničenja pri uvozu, izvozu ili provozu robe koja su opravdana na temelju javnog morala, javnog interesa ili javne sigurnosti; zaštitom zdravlja i života ljudi, životinja ili biljaka; zaštitom nacionalnih bogatstava umjetničke, povijesne ili arheološke vrijednosti; zaštitom industrijskog i trgovačkog vlasništva, ili propisima vezanima uz zlato ili srebro. Međutim, takve zabrane ili ograničenja ne smiju predstavljati sredstvo samovoljne diskriminacije ili prikrivenog ograničavanja trgovine između ugovornih stranaka.

Članak 31.

1. Smatra li jedna od ugovornih stranaka da se pri trgovini s drugom ugovornom strankom provodi damping, ona može poduzeti odgovarajuće mjere protiv navedene prakse, u skladu sa Sporazumom o provedbi članka VI. Općeg sporazuma o carinama i trgovini, pod uvjetima i u skladu s postupcima utvrđenima u članku 33.

2. U slučaju mjera usmjerenih protiv premija ili subvencija, ugovorne se stranke obvezuju na poštovanje odredaba članka VI. Općeg sporazuma o carinama i trgovini.

Članak 32.

Ako dođe do ozbiljnih poremećaja u bilo kojem sektoru gospodarstva ili se jave teškoće koje bi mogle dovesti do ozbiljnog narušavanja gospodarske situacije određene regije, ugovorna stranka o kojoj je riječ može poduzeti potrebne zaštitne mjere pod uvjetima i u skladu s postupcima predviđenima u članku 33.

Članak 33.

1. U slučaju da ugovorna stranka pri uvozu proizvoda, koji su uzrok teškoća iz članka 32., uvede upravni postupak čija je namjena hitro osigurati podatke o kretanju trgovinskih tokova, ona o tome obavješćuje drugu ugovornu stranku.

2. U slučajevima navedenima u člancima 31. i 32., prije poduzimanja mjera koje su njima predviđene, ili što je ranije moguće u slučajevima na koje se odnosi stavak 3. točka (b), ugovorna stranka o kojoj je riječ dostavlja Vijeću za suradnju sve odgovarajuće informacije koje su potrebne za temeljiti pregled situacije, s namjerom iznalaženja rješenja prihvatljivog za obje ugovorne stranke.

Pri odabiru mjera prednost se mora dati onima koje najmanje ometaju funkcioniranje Sporazuma. Takve mjere ne smiju prelaziti okvire onoga što je nužno potrebno za rješavanje nastalih teškoća.

Vijeće za suradnjuse odmah izvješćuje o eventualnim zaštitnim mjerama koje podliježu redovitim savjetovanjima u okviru Vijeća za suradnju, posebno s namjerom da ih se ukine, čim to okolnosti dozvole.

3. Za provedbu stavka 2. primjenjuju se sljedeće odredbe:

Članak 34.

Kada je jedna ili više država članica Zajednice ili Sirija u ozbiljnim teškoćama, ili joj ozbiljno prijete teškoće u pogledu bilance plaćanja, ugovorna stranka o kojoj je riječ može poduzeti potrebne zaštitne mjere. Pri odabiru mjera prednost imaju one koje najmanje ometaju funkcioniranje Sporazuma. Druga ugovorna stranka odmah se obavješćuje o njima i one su predmet redovitog savjetovanja u okviru Vijeća za suradnju, posebno s namjerom da ih se ukine čim to okolnosti dozvole.

GLAVA III.

OPĆE I ZAVRŠNE ODREDBE

Članak 35.

1. Osniva se Vijeće za suradnju koje je, za potrebe postizanja ciljeva navedenih Sporazumom, ovlašteno za donošenje odluka u slučajevima koji su predviđeni Sporazumom.

Donesene su odluke obvezujuće za ugovorne stranke koje poduzimaju mjere potrebne za njihovu provedbu.

2. Vijeće za suradnju može također donijeti bilo kakve rezolucije, preporuke ili mišljenja koja smatra poželjnima za ostvarivanje zajedničkih ciljeva i nesmetano funkcioniranje Sporazuma.

3. Vijeće za suradnju donosi svoj poslovnik.

Članak 36.

1. Vijeće za suradnju čine predstavnici Zajednice i njezinih država članica, s jedne strane, te predstavnici Sirije s druge strane.

2. Vijeće za suradnju djeluje prema uzajamnom sporazumu između Zajednice, s jedne strane, i Sirije, s druge strane.

Članak 37.

1. Dužnost predsjednika Vijeća za suradnju ugovorne stranke obnašaju naizmjence, u skladu s načinima koje treba utvrditi u poslovniku.

2. Sastanke Vijeća za suradnju saziva jednom godišnje njegov predsjednik.

Vijeće za suradnju dodatno se sastaje kad god je potrebno, na zahtjev bilo koje ugovorne stranke, u skladu s uvjetima koje treba utvrditi njegovim poslovnikom.

Članak 38.

1. Vijeće za suradnju može odlučiti osnovati bilo koji odbor koji mu može pomoći pri obnašanju svojih dužnosti.

2. U svojem poslovniku Vijeće za suradnju određuje sastav i dužnosti tih odbora te način njihova funkcioniranja.

Članak 39.

Vijeće za suradnju poduzima sve prikladne mjere kako bi se omogućila potrebna suradnja i kontakti između Europskog parlamenta i predstavnika Narodne skupštine Sirije.

Članak 40.

Svaka ugovorna stranka, ako tako zahtijeva druga ugovorna stranka, pribavlja odgovarajuće informacije o sporazumima koje sklapa, a koji uključuju odredbe vezane uz carinske tarife ili trgovinske odredbe, te o svim izmjenama vlastitih carinskih tarifa ili odredaba o vanjskoj trgovini.

Ako navedene izmjene ili sporazumi imaju izravan i poseban učinak na funkcioniranje Sporazuma, održavaju se primjerena savjetovanja u okviru Vijeća za suradnju, na zahtjev druge ugovorne stranke, tako da se interesi ugovornih stranaka mogu uzeti u obzir.

Članak 41.

1. Ugovorne stranke poduzimaju sve opće ili posebne mjere potrebne za ispunjavanje svojih obaveza prema Sporazumu. One jamče postizanje ciljeva navedenih u Sporazumu.

2. Ako bilo koja ugovorna stranka smatra da druga ugovorna stranka nije uspjela ispuniti neku od svojih obveza prema Sporazumu, ona može poduzeti odgovarajuće mjere. Prije no što to učini, Vijeću za suradnju dostavlja sve odgovarajuće informacije koje su potrebne za temeljiti pregled stanja, s namjerom pronalaženja rješenja koje je prihvatljivo za ugovorne stranke.

Prilikom odabira mjera, prednost se mora dati onima koje najmanje ometaju funkcioniranje Sporazuma. Vijeće za suradnju odmah se izvješćuje o tim mjerama koje su predmet savjetovanja u okviru Vijeća za suradnju, ako to zatraži druga ugovorna stranka.

Članak 42.

Niti jedna odredba ovog Sporazuma ne sprječava ugovornu stranku da poduzme sve mjere:

Članak 43.

Na područjima koja su obuhvaćena Sporazumom:

Članak 44.

Ugovorne stranke, u skladu s postupkom donesenim za pregovore o samom Sporazumu, najprije od početka 1979. te ponovno od početka 1984., pregledavaju rezultate Sporazuma i sva poboljšanja koja bi mogla učiniti bilo koja od strana, počevši od 1. siječnja 1980. i 1. siječnja 1985., na temelju iskustva stečenog za vrijeme funkcioniranja Sporazuma i ciljeva koji su u njemu utvrđeni.

Članak 45.

Protokoli 1. i 2. te prilozi A i B čine sastavni dio Sporazuma. Izjave i razmjene nota pojavljuju se u Završnom aktu koji je sastavni dio Sporazuma.

Članak 46.

Svaka ugovorna stranka može otkazati ovaj Sporazum obavješćivanjem druge ugovorne stranke. Sporazum se prestaje primjenjivati 12 mjeseci nakon datuma takve obavijesti.

Članak 47.

Ovaj se Sporazum primjenjuje, s jedne strane, na područja u kojima se primjenjuje Ugovor o osnivanju Europske zajednice, i to pod uvjetima predviđenima tim Ugovorom, a s druge strane, na područje Sirijske Arapske Republike.

Članak 48.

Ovaj je Sporazum sastavljen u dva primjerka na danskom, engleskom, francuskom, nizozemskom, njemačkom, talijanskom i arapskom jeziku, pri čemu je svaki od ovih tekstova jednako vjerodostojan.

Članak 49.

Ovaj Sporazum odobravaju ugovorne stranke u skladu s vlastitim postupcima.

Ovaj Sporazum stupa na snagu prvog dana drugog mjeseca nakon obavješćivanja da su postupci navedeni u prvom stavku zaključeni.

Til bekræftelse heraf har undertegnede befuldmægtigede underskrevet denne aftale.

Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt.

In witness whereof, the undersigned Plenipotentiaries have affixed their signatures below this Agreement.

En foi de quoi, les plénipotentiaires soussignés ont apposé leurs signatures au bas du présent accord.

In fede di che, i plenipotenziari sottoscritti hanno apposto le loro firme in calce al presente accordo.

U potvrdu toga dolje potpisani punomoćnici potpisali su ovaj Sporazum.

Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.

Udfærdiget i Bruxelles, den attende januar nitten hundrede og syvoghalvfjerds.

Geschehen zu Brüssel am achtzehnten Januar neunzehnhundertsiebenundsiebzig.

Done at Brussels on the eighteenth day of January in the year one thousand nine hundred and seventy-seven.

Fait à Bruxelles, le dix-huit janvier mil neuf cent soixante-dix-sept.

Fatto a Bruxelles, addì diciotto gennaio millenovecentosettantasette.

Gedaan te Brussel, de achttiende januari negentienhonderd zevenenzeventig.

Pour Sa Majesté le roi des Belges Voor Zijne Majesteit de Koning der Belgen

For Hendes Majestæt dronningen af Danmark

Für den Präsidenten der Bundesrepublik Deutschland

Pour le président de la République française

For the President of Ireland

Per il presidente della Repubblica italiana

Pour Son Altesse Royale le grand-duc de Luxembourg

Voor Hare Majesteit de Koningin der Nederlanden

For Her Majesty the Queen of the United Kingdom of Great Britain and Northern Ireland